2. PIELIKUMS

Daugavpils domes

2022.gada 14.jūlija

lēmumam Nr.

**Daugavpils Tehnoloģiju vidusskolas - liceja**

Eiropas Savienības Erasmus + programmas Pamatdarbības KA122 skolu sektora projekta **”Kāda ir situācija jūsu valstī?”** (“What´s the situation in your country?”)

**Nr.** **2021-1-SK01-KA122-SCH-000035627 apraksts**

|  |  |
| --- | --- |
| **Projekta pieteicējs** | **Daugavpils Tehnoloģiju vidusskola-licejs** |
| **Projekta ilgums** | 01.09.2021. - 01.09.2023. (24 mēneši) |
| **Projekta mērķis** | Eiropas Savienības Erasmus + programmas Pamatdarbības KA122 skolu sektora projekta ”Kāda ir situācija jūsu valstī?” mērķis ir pētīt nacionālās minoritātes ES valstīs.  Galvenais mērķis ir iepazīstināt skolēnus ar vienotās Eiropas apgabalu, reģionu daudzveidību kultūras, valodu un reliģiskās daudzveidības ziņā, bagātināt viņu uztveri par toleranci etniski jauktā reģionā, nodibināt ilgstošu un labi funkcionējošu sadarbību ar ārvalstu skolēniem un skolotājiem, pilnveidot svešvalodu (angļu un krievu valodas) zināšanas un prasmes. |
| **Projekta apraksts** | Eiropas Savienības Erasmus + programmas Pamatdarbības KA122 skolu sektora projekts ”Kāda ir situācija jūsu valstī?” ir starptautisko skolēnu pētījumu veicinošs projekts, kura partneri ir Slovākija (projekta koordinējošā organizācija) un Itālija.  Projekta ietvaros 2 Slovākijas skolēnu darbība ir vērsta uz detalizētu Latvijas krievvalodīgo kopienas raksturojumu un tās saskarsmi ar latviski runājošo vairākumu.  Projekta koordinatora pienākumos ietilpst stundu grafika sastādīšanu, nepieciešamības gadījumā tā pielāgošanu, sarunas ar projekta dalībniekiem par tā īstenošanas gaitu, ārpusstundu pasākumu organizēšana, tematiskās plānošanas apspriešana ar skolotājiem projekta laikā.  Skolotāji veica izmaiņas stundu saturā, lai maksimāli palielinātu Slovākijas skolēnu iesaisti mācību darbā, organizēja pētnieciskos un laboratorijas darbus, mācību diskusijas, radošos darbus, pārdomāja formatīvas vērtēšanas saturu, sniedza rakstisku aprakstu par skolēnu mācību sasniegumiem un attieksmi pret mācīšanos.  Slovākijas skolēni apmeklēja nodarbības pēc grafika un ārpusstundu nodarbības (ekskursijas uz Slutišķiem, Rundāli, Daugavpils Krievu kultūras centru, Marka Rotko centru, Daugavpils Novadpētniecības un mākslas muzeju, piedalījās liceja pasākumos), veica liceja skolēnu aptauju par mazākumtautību tiesību ievērošanu Latvijā, apstrādāja datus, iepazina liceja skolēnus ar Slovākijas izglītības sistēmu, ievērojamām vietām, tradīcijām, vērtībām. |
| **Projekta mērķa grupa** | Slovākijas skolēni (2 cilv.), Daugavpils Tehnoloģiju vidusskolas-liceja skolotāji (9 cilv.), vidusskolas skolēni (60 cilv.). |
| **Projekta izmaksas** | 100% ES Mūžizglītības Erasmus+ programmas atbalsts - 500 EUR. |
| **Projekta aktivitātes** | 1. Skolotāju starpvalstu sanāksmes tiešsaistē (1). 2. Sanāksme ar vecākiem, pie kuriem dzīvoja skolēni (1). 3. Mācību mobilitātes organizēšana un monitorings. 4. Ārpusklases aktivitāšu organizēšana. 5. Projekta rezultātu izplatīšana. 6. Informēšana par projekta gaitu masu informācijas līdzekļos. |

Domes priekšsēdētājs A.Elksniņš